EkBass/fiwiki-20250220-pages-articles huggingface dataset:
Preniteeni

Preniteeni eli 1,2,3,4-tetrametyylibentseeni (C10H14) on aromaattisiin hiilivetyihin kuuluva orgaaninen yhdiste. Yhdistettä voidaan käyttää orgaanisen kemian synteeseissä. Preniteeni on dureenin ja isodureenin isomeeri. ==Ominaisuudet, valmistus ja käyttö== Huoneenlämpötilassa preniteeni on väritöntä nestettä, joka on käytännöllisesti katsoen veteen liukenematonta. Yhdiste reagoi helposti elektrofiilisella aromaattisella substituutiolla. Esimerkiksi Friedel–Crafts-asylointireaktio tapahtuu preniteenille noin 35 500 kertaa nopeammin kuin bentseenille ja kloorimetylointi kloorimetyylimetyylieetterin avulla noin 850 kertaa nopeammin kuin bentseenille.H. W. Earhart & Andrew P. Komin: Polymethylbenzenes, Kirk-Othmer Encyclopedia of Chemical Technology, John Wiley & Sons, New York, 2000. Viitattu 9.9.2016Karl Griesbaum, Arno Behr, Dieter Biedenkapp, Heinz-Werner Voges, Dorothea Garbe, Christian Paetz, Gerd Collin, Dieter Mayer & Hartmut Höke: Hydrocarbons, Ullmann's Encyclopedia of Industrial Chemistry, John Wiley & Sons, New York, 2014. Viitattu 9.9.2016 Preniteeniä esiintyy kivihiilitervassa ja ruskohiilessä. Yhdistettä valmistetaan metyloimalla ksyleeniä kloorimetaanin avulla. Reaktiossa muodostuu lisäksi dureenia ja isodureenia, joista tuote voidaan erottaa tislaamalla. Preniteeniä käytetään pienissä määrin orgaanisen kemian synteeseissä lähtöaineena. ==Lähteet== Luokka:Aromaattiset hiilivedyt
Josiah McCracken

Josiah Calvin McCracken Jr. (30. maaliskuuta 1874 Lincoln – 15. helmikuuta 1962 Chestnut Hill) oli yhdysvaltalainen heittolajeihin keskittynyt yleisurheilija ja olympiamitalisti.Josiah McCracken McCracken osallistui olympialaisiin kerran, vuonna 1900 Pariisissa. Kisoista hän saavutti hopeaa kuulantyönnöstä ja pronssia moukarinheitosta. Lisäksi McCracken osallistui kiekonheittoon, jossa sijoittui lopulta kymmenenneksi. Ennätyksikseen McCracken heitti kuulantyönnössä tuloksen 13,32 m vuonna 1898 sekä kiekonheitossa 36,37 m ja moukarinheitossa 47,24 m; molemmat vuonna 1900. == Lähteet == Luokka:Yhdysvaltalaiset kuulantyöntäjät Luokka:Yhdysvaltalaiset moukarinheittäjät Luokka:Yhdysvaltalaiset olympiamitalistit Luokka:Vuonna 1874 syntyneet Luokka:Vuonna 1962 kuolleet
Frederick Moloney

Frederick Graham "Fred" Moloney (4. elokuuta 1882 Ottawa – 24. joulukuuta 1941 Chicago) oli yhdysvaltalainen pikajuoksija ja olympiamitalisti. Moloney kilpaili sekä sileillä että aidatuilla pikamatkoilla.Fred Moloney Moloney osallistui olympialaisiin kerran, vuonna 1900 Pariisissa. Hän saavutti kisoista pronssia 110 metrin aitajuoksusta. Lisäksi Moloney osallistui myös 100 metrin juoksuun sekä 200 metrin aitajuoksuun, mutta näillä matkoilla hän ei menestynyt. Ennätyksekseen Moloney juoksi 110 metrin aidoissa tuloksen 15.4 vuonna 1900. == Lähteet == Luokka:Yhdysvaltalaiset pika-aitajuoksijat Luokka:Yhdysvaltalaiset olympiamitalistit Luokka:Vuonna 1882 syntyneet Luokka:Vuonna 1941 kuolleet
Lewis Sheldon

Lewis Pendleton Sheldon (9. kesäkuuta 1874 Rutland Yhdysvallat – 18. helmikuuta 1960 Biarritz Ranska) oli yhdysvaltalainen hyppylajeihin keskittynyt yleisurheilija ja olympiamitalisti.Lewis Sheldon Sheldon osallistui olympialaisiin kerran, vuonna 1900 Pariisissa. Hän saavutti kisoista pronssia sekä kolmiloikasta että vauhdittomasta korkeushypystä. Lisäksi Sheldon osallistui vauhdittomaan pituushyppyyn ja vauhdittomaan kolmiloikkaan, sijoittuen näissä lajeissa neljänneksi. Ennätyksikseen Sheldon hyppäsi pituushypyssä 692 cm vuonna 1895 sekä kolmiloikassa 13,64 m vuonna 1900. == Lähteet == Luokka:Yhdysvaltalaiset kolmiloikkaajat Luokka:Yhdysvaltalaiset korkeushyppääjät Luokka:Yhdysvaltalaiset pituushyppääjät Luokka:Yhdysvaltalaiset olympiamitalistit Luokka:Vuonna 1874 syntyneet Luokka:Vuonna 1960 kuolleet
What If (Dina Garipovan kappale)

What If () on Dina Garipovan esittämä kappale, joka edusti Venäjää vuoden 2013 Eurovision laulukilpailussa Ruotsin Malmössä. Kappale kilpaili Euroviisujen ensimmäisessä semifinaalissa, jossa se sijoittui toiseksi 156 pisteellä ja selviytyi finaaliin. Finaalissa kappale sai 174 pistettä ja sijoittui 26 maan joukosta viidennelle sijalle. == Lähteet == Luokka:Venäjän euroviisuedustuskappaleet Luokka:Vuoden 2013 euroviisuedustuskappaleet
Gravity (Zlata Ohnjevitšin kappale)

Gravity () on Zlata Ohnjevitšin esittämä kappale, joka edusti Ukrainaa vuoden 2013 Eurovision laulukilpailussa Ruotsin Malmössä. Kappale kilpaili Euroviisujen ensimmäisessä semifinaalissa, jossa se sijoittui kolmanneksi ja selviytyi finaaliin. Finaalissa kappale sijoittui 26. maan joukosta 3. sijalle. == Lähteet == Luokka:Ukrainan euroviisuedustuskappaleet Luokka:Vuoden 2013 euroviisuedustuskappaleet
Birds (Anoukin kappale)

Birds () on Anoukin esittämä kappale, joka edusti Alankomaita vuoden 2013 Eurovision laulukilpailussa Ruotsin Malmössä. Kappale kilpaili Euroviisujen ensimmäisessä semifinaalissa, jossa se sijoittui kuudenneksi ja selviytyi finaaliin. Finaalissa kappale sijoittui 26. maan joukosta 9. sijalle. == Lähteet == Luokka:Alankomaiden euroviisuedustuskappaleet Luokka:Vuoden 2013 euroviisuedustuskappaleet
Something (Andrius Pojaviksen kappale)

Something () on Andrius Pojaviksen esittämä kappale, joka edusti Liettuaa vuoden 2013 Eurovision laulukilpailussa Ruotsin Malmössä. Kappale kilpaili Euroviisujen ensimmäisessä semifinaalissa, jossa se sijoittui yhdeksänneksi ja selviytyi finaaliin. Finaalissa kappale sijoittui 26. maan joukosta 22. sijalle. == Lähteet == Luokka:Liettuan euroviisuedustuskappaleet Luokka:Vuoden 2013 euroviisuedustuskappaleet
InterContinental Hotels Group

InterContinental Hotels Group PLC (IHG) on brittiläinen pörssiyhtiö, joka omistaa useiden kansainvälisten hotelliketjujen tuotemerkit ja operoi ketjujen hotelleja useimmiten franchising-periaatteella. IHG:n hotelliketjuja ovat InterContinental, Holiday Inn, Holiday Inn Express, Crowne Plaza, Candlewood Suites, Even Hotels, Hualuxe, IHG Army Hotels, Hotel Indigo, Kimpton Hotels ja Staybridge Suites.Reservations, IHG Group. Viitattu 9.9.2016. Vuonna 2015 IHG oli noin 4 800 hotellillaan maailman kolmanneksi suurin hotelliyhtiö Wyndham Worldwiden (7 645 hotellia) ja Choice Hotels Internationalin (6 376 hotellia) jälkeen.International hotel groups by number of hotels worldwide as of January 2015, Statista.com. Viitattu 8.9.2016. Huoneiden määrällä mitattuna IHG oli vuonna 2014 maailman suurin hotelliyhtiö 686 873 huoneellaan.Top 10 Largest Hotel Chains in the World 2014 , Listovative.com. Viitattu 9.9.2016. ==Historiaa== InterContinental-hotelliyhtiön perusti vuonna 1946 lentoyhtiö Pan American Airwaysin perustaja Juan Trippe, ja ensimmäinen InterContinental avattiin Brasilian Belémiin 1949. Vuonna 1956 InterContinentalista tuli 300 tuhannella huoneellaan maailman suurin hotelliketju. 1970-luvun taitteessa Pan Am -konserni muun muassa rakensi Etu-Töölöön Hotelli InterContinental Helsingin yhdessä Finnairin ja OTK:n kanssa. Pan Am myi hotelliyhtiön japanilaiselle sijoitusyhtiö Saison Holdingille, joka puolestaan myi 40 prosentin osuuden InterContinentalista pohjoismaiselle Scandinavian Airlines -lentoyhtiölle. Kun SAS oli talousvaikeuksissa 1990-luvun taitteessa, se myi omistuksensa takaisin japanilaisille arviolta 1,5–2 miljardin Ruotsin kruunun tappiolla. Vuonna 1998 Saison-yhtiö myi InterContinentalin brittiläisen pörssiyhtiön, olutpanimo Bass plc:n hotelliyhtiölle nimeltä Holiday Hospitality Corporation, joka omisti Holiday Inn -ketjun. Vuosituhannen vaihteen jälkeen Bass myi pois panimotoimintansa ja keskittyi hotellitoimintaan, joka vuonna 2003 koottiin IHG-yhtiön alle. ==Lähteet== Luokka: Brittiläiset pörssiyhtiöt Luokka:Brittiläiset holdingyhtiöt Luokka:FTSE 100 -indeksi
Jousiammunnan Aasian-mestaruuskilpailut 2015

Jousiammunnan Aasian-mestaruuskilpailut 2015 järjestettiin Thaimaassa 3–8. marraskuuta 2015.https://www.archery.org.hk/systems/files/2015-invitation-- 2015-06-23.pdf ==Vastakaarijousen mitalistit == Tapahtuma Kultaa Hopeaa Pronssia Miesten yksilökilpailu Lee Woo Seok Lee Seung-yun Im Dong-hyun Miesten joukkuekilpailu Lee Woo Seok, Lee Seung-yun, Im Dong-hyun Hideki Kikuchi, Yuki Kawata, Shungo Tabata Wei Chun-heng, Wang Hou-chieh, Peng Shih- cheng Naisten yksilökilpailu Chang Hye-jin Hong Su-nam Lee Tuk-young Naisten joukkuekilpailu Chang Hye-jin, Hong Su-nam, Lee Tuk-young Deepika Kumari, Bombayla Devi Laishram, Laxmirani Majhi Cao Hui, Xu Jing, Qi Yuhong Yhdistelmäjoukkue Wei Chung-heng, Le Chien-ying Lee Woo-seok, Chang Hye-jin Jayanta Talukdar, Deepika Kumari ==Compound-kilpailu == Tapahtuma Kultaa Hopeaa Pronssia Miesten yksilökilpailu Rajat Chauhanhttp://www.sportskeeda.com/archery/gold-rush-india-asian-archery- championships Choi Yong-hee Esmaeil Ebadi Miesten joukkuekilpailu Abhishek Verma, Sarvesh Pareek, Rajat Chauhan Kim Jong-ho, Yang Young-ho, Choi Yong-hee Esemaeli Ebadi, Yaser Amouei, Majid Gheidi Naisten yksilökilpailu Jyothi Surekha Vennam Afsaneh Shafiei Wu Ting-ting Naisten joukkuekilpailu Song Yun- soo, Kim Yun-hee, Seol Da-yeong Jyothi Surekha Vennam, Jayalakshmi Sarikonda, Swati Dudwal Fatin Nurfatehah Mat Salleh, Nor Rizah Ishak, Saritha Cham Nong Sekajoukkue Kim Jong-ho, Song Yun-soo Esemaeli Ebadi, Afsaneh Shafei Kung Lin- hsiang, Chen Li-ju ==Mitalitaulukko == Sija Maa Kultaa Hopeaa Pronssia Yhteensä 1 Etelä-Korea 6 5 2 13 2 Intia 3 2 1 6 3 Taiwan 1 0 3 4 4 Iran 0 2 2 4 5 Japani 0 1 0 1 6 Kiina 0 0 1 1 7 Malesia 0 0 1 1 == Lähteet == Luokka:Vuoden 2015 urheilu Luokka:Bangkok Luokka:Thaimaan urheilu Aasian- mestaruuskilpailut 2015 Luokka:Aasian-mestaruuskilpailut
Solayoh

Solayoh on Alyona Lanskajan esittämä kappale, joka edusti Valko-Venäjää vuoden 2013 Eurovision laulukilpailussa Ruotsin Malmössä. Kappale kilpaili Euroviisujen ensimmäisessä semifinaalissa, jossa se sijoittui seitsemänneksi ja selviytyi finaaliin. Finaalissa kappale sijoittui 26. maan joukosta 16. sijalle. == Lähteet == Luokka:Valko-Venäjän euroviisuedustuskappaleet Luokka:Vuoden 2013 euroviisuedustuskappaleet
Steven Hill

Steven Hill (syntyjään Solomon Krakovsky) (24. helmikuuta 1922 Seattle, Washington, Yhdysvallat – 23. elokuuta 2016 Manhattan, New York City, New Yorkhttp://www.usatoday.com/story/life/tv/2016/08/23/law-and-order-star- steven-hill-dies-at-94/89207164/) oli yhdysvaltalainen näyttelijä, joka tunnettiin parhaiten TV-sarjasta Kova laki, jossa hän esitti piirisyyttäjä Adam Schiffiä kaikkiaan 229 jaksossa alkaen sarjan ensimmäisestä jaksosta ja päättyen 10. tuotantokauden viimeiseen jaksoon vuonna 2000. Steven Hill syntyi venäjänjuutalaisen emigranttiperheen lapsena Seattlessa helmikuun 22. päivänä vuonna 1922. Hän kiinnostui näyttelijän työstä jo lapsena ja valmistuttuaan high schoolista hän palveli laivaston reservissä vuosina 1940–1941. Siviiliin päästyään hän toimi avustajana teatteriproduktioissa, muun muassa silloin vielä tuntemattoman Marlon Brandon rinnalla. Varsinaisen debyyttinsä Hill teki 1950 Hedy Lamarrin vastanäyttelijänä elokuvassa Nainen ilman passia. 1950- ja 1960-luvuilla Hill näytteli lukuisissa B-tason elokuvissa ja TV-sarjoissa, joista esimerkkinä Lännen Tie. 1966 hän sai pääosan TV-sarjasta Vaarallinen tehtävä. Sarjan kuvausaikataulut olisivat edellyttäneet työskentelyä myös lauantaisin, josta Hill kieltäytyi, koska lauantai on juutalaisten sapatti ja Hill ortodoksijuutalainen. Niinpä hän sai potkut sarjasta ensimmäisen tuotantokauden jälkeen. Potkujen jälkeen Hill muutti länsirannikolta New Yorkiin ja piti taukoa näyttelijäntyöstä aina vuoteen 1980 asti. Vuonna 1990, 23 vuoden poissaolon jälkeen, Hill palasi TV-rooleihin kun hän viime hetkellä korvasi toisen näyttelijän TV-sarjassa Kova laki. 10 vuoteen venynyt visiitti sarjaan jäi Hillin viimeiseksi näyttelijäntyöksi. ==Lähteet== * Steven Hill IMDB.com:ssa Luokka:Yhdysvaltalaiset elokuvanäyttelijät Luokka:Vuonna 1922 syntyneet Luokka:Vuonna 2016 kuolleet
Love Kills

Love Kills () on Roberto Bellarosan esittämä kappale, joka edusti Belgiaa vuoden 2013 Eurovision laulukilpailussa Ruotsin Malmössä. Kappale kilpaili Euroviisujen ensimmäisessä semifinaalissa, jossa se sijoittui viidenneksi ja selviytyi finaaliin. Finaalissa kappale sijoittui 26. maan joukosta 12. sijalle. == Lähteet == Luokka:Belgian euroviisuedustuskappaleet Luokka:Vuoden 2013 euroviisuedustuskappaleet
Hilton Worldwide

Hilton Worldwide Holdings, Inc. (aiemmin Hilton Worldwide ja Hilton Hotels Corporation) on yhdysvaltalainen New Yorkin pörssissä noteerattu holdingyhtiö, joka hallinnoi useita hotelliketjujen ja lomakeskusten tuotemerkkejä ja operoi näiden ketjujen hotelleja useimmiten franchising-periaatteella. Hilton Worldwide on laajentunut Conrad Hiltonin vuonna 1919 perustamasta Hilton- hotelliketjusta ja käsittää nyt 13 hotelliketjua. Hilton Worldwide -yhtiön pääkonttori sijaitsee Virginian osavaltion Tysons Cornerissa. Vuoden 2016 puolivälissä Hilton Worldwide hallinnoi 4 726 hotelliyksikköä yli sadassa maassa (mukaan lukien timeshare-kohteet), joissa oli yhteensä 775 866 huonetta. Huonemäärällä mitattuna Hilton Worldwide oli vuoden 2014 alussa maailman toiseksi suurin hotelliyhtiö IHG:n jälkeen. Vuonna 2013 Hilton Worldwide luettiin Forbes-talouslehden selvityksessä Yhdysvaltojen 36. suurimmaksi perheyritykseksi, mutta saman vuoden lopulla se teki osakeannin listautuakseen pörssiin. Hilton Worldwidella on hallussaan 13 hotelliketjun tuotemerkit eri markkinasegmenteille. Ne ovat Conrad Hotels & Resorts, Canopy by Hilton, Curio, Hilton Hotels & Resorts, DoubleTree by Hilton, Embassy Suites, Hilton Garden Inn, Hampton Inn, Homewood Suites, Home2 Suites, Hilton Grand Vacations sekä Waldorf Astoria Hotels & Resorts. Tammikuussa 2016 Hilton Worldwide julkisti uuden keskihintaluokan hotellibrändin, Tru by Hilton. Blackstone Group omistaa vajaat puolet Hilton Worldwiden osakekannasta. == Lähteet == Luokka:Yhdysvaltalaiset pörssiyhtiöt Luokka:Yhdysvaltalaiset holdingyhtiöt
An me thymásai

An me thymásai (, ”Jos muistat minut”) on Déspoina Olympíoun esittämä kappale, joka edusti Kyprosta vuoden 2013 Eurovision laulukilpailussa Ruotsin Malmössä. Kappale kilpaili Euroviisujen ensimmäisessä semifinaalissa, jossa se sijoittui viidenneksitoista ja täten karsiutui finaalista. == Lähteet == Luokka:Kyproksen euroviisuedustuskappaleet Luokka:Vuoden 2013 euroviisuedustuskappaleet
Henrik Gestrin

Lars Henrik Johan Gestrin (26. syyskuuta 1923 Helsinki – 3. marraskuuta 2017 Helsinki) oli suomalainen yritysjohtaja ja varatuomari. Hän oli Stockmannin toimitusjohtaja 1971–1986 ja koko konsernin pääjohtaja 1986–1988. Hänen veljensä oli RKP:n kansanedustaja ja ministeri Kristian Gestrin.Facta 2001, Täydennysosa 1990, s. 259. WSOY 1990. Henrik Gestrin lähti 17-vuotiaana vapaaehtoisena jatkosotaan ja palveli rannikkotykistössä; hän osallistui taisteluihin muun muassa Tali-Ihantalassa ja Viipurinlahdella. Sodan jälkeen Gestrin opiskeli oikeustiedettä Helsingin yliopistossa. Hän aloitti Stockmannin lakimiehenä 1953 ja hoiti samalla raha-asiain jaoston päällikön tehtäviä 1956–1960, oli johtaja 1961–1970 ja varatoimitusjohtaja 1969–1970, kunnes siirtyi toimitusjohtajan tehtävään 1971.WSOY Iso Tietosanakirja, osa 3, s. 46. WSOY 1997. Hänen johdollaan Stockmann otti käyttöön kanta-asiakaskortit ja alkoi järjestää ”Hulluja Päiviä” eli tunnettuja alennusmyyntitapahtumia. Gestrin jäi eläkkeelle vuonna 1988. Hän osallistui myös monien yritysten ja yhteisöjen hallitusten toimintaan jäsenenä ja puheenjohtajana. == Lähteet == Luokka:Suomalaiset yritysjohtajat Luokka:Suomalaiset juristit Luokka:Lindex Group Luokka:Vuonna 1923 syntyneet Luokka:Vuonna 2017 kuolleet
This Time (Monika Linkytėn ja Vaidas Baumilan kappale)

This Time () on Monika Linkytėn ja Vaidas Baumilan esittämä kappale, jolla he edustivat Liettuaa vuoden 2015 Eurovision laulukilpailussa Itävallan Wienissä. Kappale kilpaili Euroviisujen toisessa semifinaalissa, jossa se sijoittui seitsemänneksi ja selviytyi finaaliin. Finaalissa kappale sijoittui 26. maan joukosta 18. sijalle. == Lähteet == Luokka:Liettuan euroviisuedustuskappaleet Luokka:Vuoden 2015 euroviisuedustuskappaleet
Tom Grönberg

Tom Carl Ernst Grönberg (s. 8. marraskuuta 1941 Helsinki) on suomalainen diplomaatti ja varatuomari (1971). Hän on ollut suurlähettiläs Nairobissa ja Addis Abebassa 1983–1987, ulkoministeriön oikeudellisen osaston apulaisosastopäällikkö 1987Facta 2001, Täydennysosa 1990, WSOY 1990, s. 262–1990 ja osastopäällikkö 1990–1994. Hän oli suurlähettiläs Euroopan neuvostossa 1994WSOY Iso Tietosanakirja 3. osa, s. 93, WSOY 1997–1998 ja Wienissä, Ljubljanassa ja Bratislavassa 1998–2005Tom Grönberg, Uppslagsverket.fi viitattu 9.9.2016 . == Lähteet == Luokka:Suomen suurlähettiläät Luokka:Vuonna 1941 syntyneet Luokka:Elävät henkilöt Luokka:Erityisavustajat Luokka:Suomen ulkoministeriön osastopäälliköt
Make Up (televisio-ohjelma)

Make Up on vuonna 2010 Yle TV1-Kanavalla esitetty viihdeohjelma, jota juonsivat Nicke Lignell, Lari Halme ja Jani Toivola.Yle TV1 - Make Up == Jaksot == Jakso Vieraat Ensiesitys 1\. Musiikkivieras: Lauri Tähkä & Elonkerjuu 2. tammikuuta 2010 2\. Musiikkivieras: Miss Saana 9. tammikuuta 2010 3\. Musiikkivieras: Kolmas Nainen 16. tammikuuta 2010 4\. Musiikkivieras: Tuomo 23. tammikuuta 2010 5\. Musiikkivieras: Osmo Ikonen 30. tammikuuta 2010 6\. Musiikkivieras: Reino Nordin 6. helmikuuta 2010 7\. Musiikkivieras: Sabrina Starke 13. helmikuuta 2010 8\. Musiikkivieras: Ismo Alanko Teholla 20. helmikuuta 2010 9\. Musiikkivieras: Samu Haber, Riku Rajamaa 27. helmikuuta 2010 10\. Musiikkivieras: The Giant Leap, Kuunkuiskaajat 6. maaliskuuta 2010 11\. Lena Meriläinen Musiikkivieras: Pete Parkkonen 13. maaliskuuta 2010 12\. Emma Laaksonen Musiikkivieras: Chisu 20. maaliskuuta 2010 13\. Viivi Pumpanen Musiikkivieras: Fintelligens 27. maaliskuuta 2010 14\. Rakel Liekki Musiikkivieras: Jenni Vartiainen 3. huhtikuuta 2010 15\. Susanna Laine Musiikkivieras: Olavi Uusivirta 10. huhtikuuta 2010 16\. Leena Sarvi Musiikkivieras: Suburban Tribe 17. huhtikuuta 2010 17\. Tiia Vanhatapio Musiikkivieras: Veeti Kallio 24. huhtikuuta 2010 18\. Mia Halonen Musiikkivieras: Maija Vilkkumaa 1. toukokuuta 2010 19\. Vanessa Kurri Musiikkivieras: Jukka Poika 8. toukokuuta 2010 20\. Bettina Sågbom Musiikkivieras: Axl Smith 15. toukokuuta 2010 21\. Vappu Pimiä Musiikkivieras: Signmark 22. toukokuuta 2010 22\. Maria Jungner Musiikkivieras: Negative 29. toukokuuta 2010 == Lähteet == == Aiheesta muualla == * Twitter * Facebook Luokka:Suomalaiset televisio-ohjelmat Luokka:Viihdeohjelmat
Supergirl (täsmennyssivu)

Supergirl voi tarkoittaa seuraavia asioita: == DC Comicsin luomuksia == * Supergirl, suomeksi Terästyttö, sankaritar * Supergirl (Kara Zor-El), Teräsmiehen serkku * Supergirl (Matrix), muodonmuuttaja toisesta universumista * Supergirl (Linda Danvers), Maassa syntynyt enkeli * Supergirl (Cir-El), Teräsmiehen tytär toisessa universumissa * Supergirl, kuusiosainen sarjakuvasarja * Supergirl: Wings, Elseworldsin alaisuudessa julkaistu sarjakuva, joka ei sijoitu DC Universeen. * Supergirl: Cosmic Adventures in the Eighth Grade, sarjakuva jonka päähenkilönä on Lena Thorul, Lex Luthorin teini-ikäinen sisko. == Elokuvat ja sarjat == === Elokuvat === * Supertyttö (), vuonna 1984 julkaistu elokuva * Supergirl - Das Mädchen von den Sternen, vuonna 1971 julkaistu saksalainen televisioelokuva * Super, Girls!, japanilainen vuonna 2007 julkaistu dokumenttielokuva === Sarjat === * Supergirl, vuonna 2015 alkanut televisiosarja * Super Girl, vuonna 2004 esitetty kiinalainen laulukilpailu * The Super Girl, vuosina 1979–1980 esitetty japanilainen rikossarja == Musiikki == === Yhtyeet === * Super Girls, kiinalainen pop-yhtye * Super Girls, japanilainen pop-yhtye === Albumit === * SuperGirl, vuonna 2008 julkaistu Saving Janen pop-rock albumi * Super Girl, vuonna 2009 julkaistu Super Junior-M:n EP * Super Girl, vuonna 2011 julkaistu Karan albumi * Supergirl, vuonna 2007 julkaistu Rakhi Sawantin pop-albumi == Muualla == * SuperGirls Championship, (nyk. ECCW Women's Championship) on ECCW:n naisten showpainin mestaruustapahtuma == Katso myös == * Power Girl (Kara Zor-L), DC Comicsin luoma sankaritar
Lepänkäävät

Lepänkäävät (Inonotus) on monimuotoinen kääpäsuku. Sen itiöemät ovat yksivuotisia, yleensä kellertäviä. Ne elävät puiden loisina osa tappaen puun. Suomessa tunnettuja lajeja ovat muun muassa leppiin ja pähkinäpensaaseen erikoistunut lepänkääpä (Inonotus radiatus), haavalla elävä ketunkääpä (Inonotus rheades), hyötykäytöstäänkin tunnettu koivun pakurikääpä (Inonotus obliquus) ja jalavanpakuri (Inonotus ulmicola). Muualta maailmasta suvun lajeja tunnetaan kymmenittäin. Laji Inonotus hispidus on saarnen ja omenan loinen ja Suomessa tavattu harvinaisena Iniöstä. Suvun yhteisenä tuntomerkkinä ovat itiöt, joiden seinämä on mikroskooppisesti katsoen huomattavan paksu. Kääpäsukujen suhteen on huomattava, että taksonomia elää DNA-tutkimusten myötä. == Lajeja == * Inonotus cuticularis * Inonotus dryadeus * isokarvakääpä (Inonotus dryophilus) * mokkakääpä (Inonotus hispidus) * Inonotus nodulosus * pakurikääpä (Inonotus obliquus) * lepänkääpä (Inonotus radiatus) * ketunkääpä (Inonotus rheades) * jalavanpakuri (Inonotus ulmicola) == Lähteet ==
Harjun koulu (Tampere)

Harjun koulu on Tampereella sijaitseva 1–6. vuosiluokkien koulu, joka kuuluu Raholan kouluun. Koulu kuuluu Kaarilan koulupolkuun Kaarilan koulun kanssa. Harjun koulutalo on neljän eri-ikäisen puutalon kokonaisuus Nokiantien varrella Raholassa. Harjun koulun paikalla toimi aluksi Ahlmanin koulu ja sittemmin vuodesta 1873 Harjun kansakoulu. Harjun vanhin koulurakennus valmistui vuonna 1862. Siihen käytettiin osia Pirkkalan ja Harjun puretuista kirkoista. Tätä silloisen Pirkkalan ensimmäistä koulurakennusta laajennettiin Wivi Lönnin piirustuksilla vuonna 1908. Vuonna 1864 pihaan valmistui toinen koulurakennus, jossa oli asuntola pitkämatkalaisille. Klassismia edustava valkea kaksikerroksinen rakennus valmistui 1925 ja viimeisin rakennus on vuodelta 2003. Koulurakennukset perusparannetaan vuosina 2025-2027. Koulun pihapiirissä on myös Tampereen toisiksi vanhin rakennus, Gaddin kappeli vuodelta 1785. == Lähteet == == Aiheesta muualla == * Koulun verkkosivut Luokka:Rahola Luokka:Tampereen peruskoulut
Matti Grönroos

Matti Grönroos (20. tammikuuta 1931 Turku – 4. tammikuuta 2016) oli suomalainen lääkäri, joka toimi Turun yliopiston professorina. Grönroosin vanhemmat olivat Gustaf Aleksi Grönroos ja Katri Irene Lindholm. Hän avioitui 1956 Leena Annikki Hyryn kanssa. Grönroos tuli ylioppilaaksi Turun lyseosta 1950 ja valmistui lääketieteen lisensiaatiksi 1957. Valmistuttuaan hän toimi Turun yliopistossa useissa eri tehtävissä.<ref name="SL62/> Grönroos oli Turun yliopiston synnytys- ja naistentautien professori 1986–1992.Facta 2001, Täydennysosa 1990, WSOY 1990, s. 262Turun yliopisto == Lähteet == ==Aiheesta muualla== * 75 vuotta huomenna, Turun Sanomat Luokka:Suomalaiset lääkärit Luokka:Turun yliopiston professorit Luokka:Suomalaiset professorit Luokka:Vuonna 1931 syntyneet Luokka:Vuonna 2016 kuolleet
Risteysasema

Risteysasemalla tarkoitetaan sellaista rautatieliikennepaikkaa, josta on ratayhteys vähintään kolmeen eri suuntaan. Suomalaisia merkittäviä risteysasemia ovat esimerkiksi Kouvola, Kerava, Pieksämäki sekä Haapamäki. Risteysasema voi olla rautatieasema, seisake tai muu liikennepaikka. ==Lähteet== == Aiheesta muualla == Luokka:Rautatieasemat
Rihko Haarlaa

Rihko Heikki Tapio Haarlaa (s. 3. kesäkuuta 1939 Nummi) on suomalainen metsätieteilijä. Hän oli Helsingin yliopiston metsäteknologian professori 1984–2002 (ruotsinkielinen professuuri). Hänen tutkimuskohteensa oli metsämaaston luokittaminen ja maaston vaikutus ajoneuvojen liikkuvuuteen ja metsätöiden suorittamiseen.Facta 2001, Täydennysosa 1990, WSOY 1990, s. 264 Rihko Haarlaan sivusto, Helsingin yliopisto == Lähteet == Luokka:Suomalaiset metsätieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1939 syntyneet Luokka:Elävät henkilöt
Marriott International

Marriott International on yhdysvaltalainen pörssiyhtiö, joka omistaa useita hotelliketjubrändejä ja hallinnoi niihin kuuluvia hotelleja useimmiten franchising-periaatteella. Vuonna 2016 Marriottista tuli maailman suurin hotelliyhtiö sen ostettua Starwoodin.Marriott buys Starwood, becoming world's largest hotel chain, CNBC 23.9.2017. Viitattu 13.5.2017. Yrityksen historia alkoi vuonna 1927 John Willard Marriott vanhemman perustamasta virvoitusjuomakojusta, ja yritys käsittää nyt yli 4 000 hotellia yli 80 maassa. Vuonna 2014 Marriott International listattiin 653 719 hotellihuoneensa perusteella maailman kolmanneksi suurimmaksi hotelliyhtiöksi InterContinental Hotels Groupin ja Hilton Worldwiden jälkeenTop 10 Largest Hotel Chains in the World 2014 , Listovative.com. Viitattu 9.9.2016.. Vuonna 2016 Marriott sai pitkän tarjouskilpailun jälkeen haltuunsa Starwood-hotelliyhtiön, ja Marriottista tuli maailman suurin hotelliyhtiö.Kumar, Kalyan: Marriott Starwood Merger: Deal Signed for $13.6 Billion, Ambiguity Persists on Loyalty Program , FX News Call 2.7.2016. Viitattu 9.9.2016. Marriott Internationalin hotelliketjuja ovat Marriott Hotels, Resorts and Suites, keskihintainen Courtyard Hotels, huoneistohotelliketju Residence Inn, edullinen Fairfield Inn, timeshare-lomaosakkeita tarjoava Marriott Ownership Resorts sekä golfhotelliketju Marriott Golf. Yhtiöön kuuluu myös Renaissance- ja Ritz- Carlton-hotelliketjut. Aiemmin Marriot omisti vuoteen 2004 asti myös Ramada- hotelliketjun, jota hoitaa nyt Wyndham Worldwide. Vuonna 2014 Marriott International osti seitsemässä Afrikan maassa toimivat 116 Protea-hotellia, joissa on yhteensä 10 148 huonetta. Vuotta myöhemmin se osti 37 kanadalaista Delta-hotellia.Hotel Industry Consolidation: Marriott’s latest mega-merger may be a game changer , white paper, CWT Solutions Group, kesäkuu 2016. Viitattu 9.9.2016. Marriottin ostaman Starwoodin ketjuja ovat Sheraton, Westin, St. Regis, Le Meridien, The Luxury Collection, W Hotels, Tribute Portfolio, Design Hotels (mm. Helsingin Klaus K)Klaus K, Helsinki, A Member Of Design Hotels™, Starwood. Viitattu 9.9.2016., Four Points, Aloft ja Element. Marraskuussa 2018 kerrottiin Starwoodin tietojärjestelmissä tapahtuneesta tietovuodosta, joka saattaa osoittautua jopa maailman tähän asti suurimmaksi. Varkaille olisi päätynyt luottokorttitietoja, yhteystietoja ja passien numeroita vuosien ajan, jopa 500 miljoonalta asiointikerralta. ==Marriott-hotellit Suomessa== Helsingissä sijaitseva Hotel Katajanokka on Suomen ensimmäinen Marriott- ketjuun liittynyt hotelli. Se on toiminut osana Marriottin Tribute Portfolio -brändiä marraskuusta 2018 alkaen. Suomen ensimmäinen Marriott-ketjulle rakennettu uusi hotelli valmistui Tampereelle, kun Courtyard by Marriott Tampere City avattiin 7. tammikuuta 2020. Hotelli sijoittuu Tampere-talon viereen, ja rakennukset on liitetty toisiinsa yhdyskäytävän välityksellä. Hotellissa on 11 kerrosta ja 227 hotellihuonetta, mutta ei yhtään saunaa. ==Lähteet== ==Aiheesta muualla== Luokka:NASDAQ-100-indeksi Luokka:Yhdysvaltalaiset pörssiyhtiöt Luokka:Yhdysvaltalaiset holdingyhtiöt
Ágios Mýronas

Ágios Mýronas (, ; myös Ágios Míron/Míronas) on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Aiemmin kylä kuului Gorgolaḯniin kuntaan ja vuodesta 2011 lähtien Iraklionin kunnan Gorgolaḯniin kunnallisyksikköön. Kylän väkiluku on 612 (vuonna 2011). pienoiskuva|vasen|Ágios Mýronaksen Pyhän Myronin kirkko. Ágios Mýronaksen kylä sijaitsee Kreetan keskiosissa noin 18 kilometriä lounaaseen Iraklionin kaupungista. Kylä on saanut nimensä paikallisesta pyhästä, uusmarttyyri Pyhästä Myronista (300-luku), jolle myös kylän pääkirkko Pyhän Myronin kirkko on omistettu. Muita nähtävyyksiä ovat muun muassa Pyhien Apostolien (Ágioi Apóstoloi) ja Pyhän Paraskevan (Agía Paraskeví) kirkot sekä läheiset luolat. Kylä on rakennettu kukkulalle ja sen arkkitehtuuri on pääosin perinteistä. Kylä kärsi suuria vaurioita vuoden 1856 maanjäristyksessä. Ágios Mýronas muodostaa myös laajemman kyläyhdyskunnan (Τοπική Κοινότητα Αγίου Μύρωνος, Topikí Koinótita Agíou Mýronos), johon kuuluu varsinaisen Ágios Mýronaksen kylän lisäksi Xirolián kylä. Koko yhdyskunnan väkiluku on 613. == Lähteet == == Aiheesta muualla == Luokka:Iraklion Luokka:Kreetan kylät
Askýfou

Askýfou (, myös Askífou) eli Askýfos (Ασκύφος) on Kreikan kyläyhdyskunta, joka sijaitsee Kreetan saarella. Se kuuluu hallinnollisesti Sfakián kuntaan, Chanián alueyksikköön ja Kreetan alueeseen. Kyläyhdyskunnan väkiluku on 394 (vuonna 2011). Askýfou sijaitsee Askýfoun ylätasangolla noin 50 kilometriä kaakkoon Chanián kaupungista. Ylätasanko sijaitsee Lefká Óri -vuoriston eli Valkoisten vuorten itäosassa noin 730 metrin korkeudessa merenpinnasta. Kyläyhdyskunta koostuu neljästä varsinaisesta kylästä, jotka ovat Ammoudári (väkiluku 164), Goní (20), Karés (168) ja Petrés (42). Tasanko ja kyläyhdyskunta on saanut ”kuppiin” () viittaavan nimensä tasangon muodosta. Tasangolla käytiin taistelu sfakiálaisten ja turkkilaisten välillä vuonna 1821. Tuolloin hävinneet turkkilaiset tuhosivat tasangon kylät vuonna 1823. Askýfoun tunnetuimmat nähtävyydet ovat kahden turkkilaisaikaisen linnan (Koulés) rauniot, jotka sijaitsevat kukkuloilla tasangon koillisosassa; sekä Karésin kylässä sijaitseva Geórgios Chatzidákiksen sotamuseo, johon on koottu alueelta löydettyä sotilaallista esineistöä 1700-luvulta toiseen maailmansotaan. == Lähteet == == Aiheesta muualla == Luokka:Kreetan kylät Luokka:Sfakiá
Askýfoun ylätasanko

Askýfoun ylätasanko tai Askýfoksen ylätasanko () on ylätasanko Kreetan saarella Kreikassa. Se sijaitsee Sfakián kunnassa Chanián alueyksikössä Lefká Óri -vuorten itäosassa noin 50 kilometriä etelään Chanián kaupungista. Ylätasanko sijaitsee noin 730 metrin korkeudella merenpinnasta laskettuna. Sillä sijaitsevat Askýfoun kyläyhdyskunnan kylät Ammoudári, Goní, Karés ja Petrés. Tasangon halki kulkee pohjois-eteläsuunnassa Chóra Sfakíoniin ja Fragkokástelloon johtava tie, joka on yksi harvoja Lefká Órin halkaisevia teitä. Läheltä tasangon etelälaitaa saa alkunsa Ímproksen rotko. Ylätasangon arvellaan olleen muinaisuudessa järvi. Sen nimen katsotaan tulevan siitä, että se muistuttaa muodoltaan skyfos-maljaa (). Gonín kylän läheisellä kukkulalla tasangon koillisosassa on kahden turkkilaisaikaisen linnan (Koulés) rauniot. Linnat rakennettiin 1800-luvulla hallitsemaan tärkeää kulkureittiä. Alueella käytiin sfakiálaisten ja turkkilaisten välinen taistelu vuonna 1821, jonka paikalliset voittivat. Turkkilaiset palasivat vuonna 1823 ja tuhosivat seudun kylät. == Lähteet == == Aiheesta muualla == Luokka:Kreetan maantiede Luokka:Kreikan tasangot Luokka:Sfakiá
Ímpros

Ímpros (; myös Ímbros) on Kreikan kylä, joka sijaitsee Kreetan saaren lounaisosassa. Se kuuluu hallinnollisesti Sfakián kuntaan, Chanián alueyksikköön ja Kreetan alueeseen. Kylän väkiluku on 62 (vuonna 2011). Ímpros sijaitsee Ímproksen rotkon pohjoispäässä linnuntietä noin 32 kilometriä eteläkaakkoon Chaniásta ja noin seitsemän kilometriä pohjoiseen saaren etelärannikosta. Se on rakennettu Ímproksen tasangolle, jonka pinta-ala on noin 2 500 neliömetriä, noin 780 metrin korkeuteen merenpinnasta. Perinteisesti kylä on ollut asuttu lähinnä kesäaikaan, kun taas talvella sieltä on muutettu etelärannikolle. Ímpros kärsi usein Kreetan kansannousujen aikana, ja osmanit tuhosivat sen vuosina 1770, 1821, 1824 ja 1827. Kylä on yleinen lähtöpiste Ímproksen rotkoon suuntautuville vaelluksille. Rotkon toisessa päässä sijaitsee Komitádes. Ímpros muodostaa myös laajemman kyläyhdyskunnan (Τοπική Κοινότητα Ίμπρου, Topikí Koinótita Ímprou), johon kuuluu varsinaisen Ímproksen kylän lisäksi Vraskáksen kylä. Koko yhdyskunnan väkiluku on 68. == Lähteet == == Aiheesta muualla == Luokka:Kreetan kylät Luokka:Sfakiá
Komitádes

Komitádes () on Kreikan kylä, joka sijaitsee Kreetan saaren lounaisosassa. Se kuuluu hallinnollisesti Sfakián kuntaan, Chanián alueyksikköön ja Kreetan alueeseen. Kylä on osa Chóra Sfakíonin kyläyhdyskuntaa. Kylän väkiluku on 53 (vuonna 2011). Komitádes sijaitsee Ímproksen rotkon eteläpäässä noin 68 kilometriä eteläkaakkoon Chaniásta, noin 4,5 kilometriä itään Chóra Sfakíonista ja noin 1,5 kilometriä pohjoiseen saaren etelärannikosta. Se on rakennettu noin 200 metrin korkeuteen merenpinnasta. Kylän nimi viittaa sitä aiemmin asuttaneisiin varakkaisiin kauppiaisiin (komites), jotka rakennuttivat sinne hienoja, nykyisin paljolti raunioituneita taloja. Komitádeksen kirkko on omistettu Pyhälle Yrjölle (Ágios Geórgios). Se on rakennettu bysanttilaisella ajalla vuonna 1314. Lisäksi kylässä on Neitsyt Marialle (Panagía Thymianí) omistettu luostari, joka on perustettu noin vuonna 1500, kirkkoineen. Kylä on yleinen päätepiste Ímproksen rotkovaelluksilla. == Lähteet == == Aiheesta muualla == Luokka:Kreetan kylät Luokka:Sfakiá
Lauantaiviihde

Lauantaiviihde on vuosina 2009–2010 Yle TV2-Kanavalla esitetty viihdeohjelma, jonka pääosissa nähtiin Esko Roine, Anna-Maija Tuokko ja Lari Halme.Yle TV2 - Lauantaiviihde == Jaksot == Jakso Vieraat Ensiesitys 1\. Pertti Sveholm 26. joulukuuta 2009 2\. Seela Sella 2. tammikuuta 2010 3\. Eija Vilpas 9. tammikuuta 2010 4\. Tuija Ernamo 16. tammikuuta 2010 5\. Leena Uotila 23. tammikuuta 2010 6\. Erkki Saarela 6. helmikuuta 2010 7\. Valitut sketsit 6. maaliskuuta 2010 == Lähteet == Luokka:Yle TV2:n televisio-ohjelmat Luokka:Viihdeohjelmat
Messará

Messará (, myös Mesará, Μεσαρά) on tasanko Kreetan saarella Kreikassa. Se sijaitsee saaren eteläosassa Iraklionin alueyksikön alueella. Messará on Kreetan laajin tasanko. Sen pituus itä-länsisuunnassa on noin 50 kilometriä ja leveys pohjois-eteläsuunnassa noin 7 kilometriä. Tasangon nimi tulee sanoista mésa (”keskellä”) ja óros (”vuori”); se tarkoittaa siis ”Vuorten keskellä” olevaa tasankoa. Tasangon pohjoispuolella sijaitsevat Ída- eli Psiloreítisvuoret ja eteläpuolella Asteroúsiavuoret, jotka erottavat tasangon Libyanmerestä. Lännessä tasanko avautuu Messaránlahdelle. Tasangon halki virtaa Geropótamos-joki, joka laskee Messaránlahteen Tympákin kaupungin eteläpuolella. Tasangon pohjoisosassa sijaitsee Faneroménin tekojärvi. Esihistoriallisella ajalla tasangon alue oli merkittävin minolaisen kulttuurin keskus pohjoisen Kreetan Knossoksen jälkeen. Tasangon länsipäässä on kukkuloita, joista yhdellä sijaitsevat muinaisen Faistoksen palatsikeskuksen rauniot ja toisella Agía Triádan asutuksen rauniot. Tasangon keskiosassa ovat antiikin aikaisen Gortynin kaupungin rauniot, ja Messaránlahden rannalla alueen muinaisen sataman Kommóksen rauniot. Messarán tasanko on aina ollut Kreetan tärkein viljelyalue ja nykyisinkin se on suurelta osin viljelykäytössä. Siellä kasvatetaan muun muassa oliiveja ja viiniä. Tasangolla sijaitsevat muun muassa Moíresin ja Tympákin kaupungit sekä Ágioi Dékan kylä. Messaránlahden rannalla sijaitsee Mátalan kylä. Alueelta on kotoisin kreetanhevonen (myös kreetanponi, messaránhevonen). == Lähteet == == Aiheesta muualla == Luokka:Kreetan maantiede Luokka:Kreikan tasangot
Nída

Nída () eli Nídan ylätasanko (Οροπέδιο Νίδας, Oropédio Nídas) on ylätasanko Kreetan saarella Kreikassa. Se sijaitsee Réthymnon alueyksikön alueella saaren keskiosissa noin 20 kilometriä etelään Anógeian kaupungista ja noin 60 kilometriä lounaaseen Iraklionista. Nída sijaitsee noin 1 400 metrin korkeudessa Ída- eli Psiloreítisvuoriston keskellä. Ídan korkein huippu sijaitsee tasangon lounaispuolella. Tasanko on saanut nimensä vuoresta ja ilmaisusta stin Ída, ”Ídalla”. Tasangolle johtaa tie Anógeiasta. Tasanko on ruohikkoinen ja pääosin laidunnuskäytössä. Aiemmin se on ollut metsien peittämä. Ídavuoren rinteessä tasangon laidalla sijaitsee niin kutsuttu Ídan luola, joka on eräs ehdokas Zeuksen syntymäpaikaksi kreikkalaisessa mytologiassa ja merkittävä minolaisaikainen kulttipaikka. Mytologiassa tasanko on myös paikka, jossa Demeter rakastui Iasioniin. == Lähteet == == Aiheesta muualla == Luokka:Kreikan tasangot Luokka:Réthymno (alueyksikkö)
Stift Melk

Stift Melk () on benediktiiniläisten perustama luostari, joka sijaitsee Melkin kaupungissa Ala-Itävallan osavaltiossa. Luostari sijaitsee Tonavan varrella kallionkielekkeellä Wachaun laakson eteläreunalla. Luostarin paikalla sijaitsi alun perin Babenberg-suvun linna, mutta Itävallan rajakreivi Leopold II luovutti alueen Lambachin benediktiiniläismunkeille vuonna 1089. Alkuperäinen luostarirakennus tuhoutui tulipalossa vuonna 1297. Nykyinen luostari edustaa barokkityyliä ja on rakennettu vuosina 1702–1736. Luostarista löytyy muun muassa kirkko, kirjasto, marmorisali ja luostarin historiaa esittelevä museo. Marmorisalin katon freskot esittävät muun muassa Herkulesta ottelemassa Manalan kolmipäistä koirahirviötä kerberosta vastaan. Luostaria ympäröi puutarha, jossa on paviljonki. Renessanssisäveltäjä Jacobus Gallus (1550–1591) asui jonkin aikaa luostarissa. ==Nykypäivä== Nykyisin luostarissa asuu 30 munkkia, minkä lisäksi luostari toimii yli 900 lapsen kouluna. Luostari on erittäin suosittu matkailukohde, ja siellä vierailee vuosittain puoli miljoonaa turistia. == Kuvagalleria == kuva:Stift Melk Portal.JPG|Portti kuva:Stift Melk Gartenpavillon 03.JPG|Puutarhapalviljonki kuva:Stift Melk Marmorsaal 3.JPG|Marmorisali kuva:Stift Melk Kaiserstiege 03.JPG|Portaikko kuva:Melk - Abbey - Library.jpg|Luostarin kirjasto == Lähteet == == Aiheesta muualla == * Luostarin kotisivut Luokka:Ala-Itävalta Luokka:Benediktiiniluostarit Luokka:Itävallan kirkot Luokka:Itävallan nähtävyydet Luokka:Uskonnolliset rakennukset Itävallassa
Selliá

Selliá (, ) on Kreikan kylä, joka sijaitsee Kreetan saarella. Se kuuluu hallinnollisesti Ágios Vasíleioksen kuntaan, Réthymnon alueyksikköön ja Kreetan alueeseen. Aiemmin kylä kuului Foínikaksen kuntaan ja vuodesta 2011 lähtien Ágios Vasíleioksen kunnan Foínikaksen kunnallisyksikköön. Kylän väkiluku on 316 (vuonna 2011). Selliá sijaitsee lähellä Kreetan etelärannikkoa noin 35 kilometriä lounaaseen Réthymnon kaupungista. Kylä on perustettu noin 1200-luvulla ja rakennettu kukkulalle noin 830 metrin korkeuteen. Kylän nähtävyyksiin kuuluvat muun muassa bysanttilaisaikaiset kirkot, joista merkittävin on Pyhän Fotiksen (Ágios Fótis) kirkko. Selliá muodostaa myös laajemman kyläyhdyskunnan (Τοπική Κοινότητα Σελλίων, Topikí Koinótita Sellíon), johon kuuluvat varsinaisen Sellián kylän lisäksi kylät Plakiás ja Soúda. Koko yhdyskunnan väkiluku on 540. == Lähteet == == Aiheesta muualla == Luokka:Ágios Vasíleios Luokka:Kreetan kylät
Ráchi

Ráchi (; myös Ráhi) on Kreikan kylä, joka sijaitsee Lefkaksen saarella noin 1,5 kilometriä sisämaahan saaren itärannikolla sijaitsevasta Nydrín kylästä. Se kuuluu hallinnollisesti Lefkaksen kuntaan, Lefkaksen alueyksikköön ja Jooniansaarten alueeseen. Aiemmin kylä kuului Elloménoksen kuntaan ja vuodesta 2011 lähtien Lefkaksen kunnan Elloménoksen kunnallisyksikköön. Kylä on osa Nydrín kyläyhdyskuntaa. Kylän väkiluku on 247 (vuonna 2011). thumb|left|240px|Dimosárin vesiputous. Ráchi tunnetaan erityisesti sen lähellä sijaitsevasta Dimosárin vesiputouksesta, joka virtaa samannimisessä rotkossa noin kaksi kilometriä kylästä luoteeseen. Ne ovat suosittu vaelluskohde Nydrístä. == Lähteet == == Aiheesta muualla == Luokka:Jooniansaarten kylät Luokka:Lefkas
Omalóksen ylätasanko

Omalóksen ylätasanko () voi viitata kahteen ylätasankoon Kreetan saarella Kreikassa: * Omalóksen ylätasanko () Lefká Óri -vuorilla metrin korkeudessa Omalóksen kylän luona lähellä Samarián rotkon pohjoispäätä; suurempi ja tunnetumpi Omalóksen ylätasanko. * Omalóksen ylätasanko () Díkti-vuorella metrin korkeudessa lähellä Káto Sýmin kylää. == Lähteet == Luokka:Kreetan maantiede Luokka:Kreikan tasangot
Muurahaispuu

Muurahaispuu (Cecropia peltata) on nopeakasvuinen trooppinen puulaji, joka kuuluu muurahaispuiden sukuun. Se valtaa metsään syntyneitä aukkoja tienvarsilla, pellonreunoissa ja siellä missä puita on kaatunut. Sitä pidetään yhtenä maailman sadasta haitallisimmasta vieraslajista. == Ulkonäkö ja koko == Muurahaispuu kasvaa valoisissa paikoissa nopeasti 20–25 metriä korkeaksi. Rungon halkaisija on alle 50 cm, ja lehvästö on suhteellisen kapea. Kuori on punertavan harmaa. Sen lehdet ovat läpimitaltaan noin 30 cm, pitkäruotiset, liuskoittuneet ja sormiosaiset. Rungossa on selviä poikittaisia lehtiarpia, joiden vuoksi se näyttää nivelikkäältä. Kellertävät kukat kasvavat kapeina norkkoina. == Lähteet == Luokka:Nokkoskasvit
Anopolis

Anopolis () oli antiikin aikainen kaupunki ja kaupunkivaltio (polis) Kreetan saarella Kreikassa. Sen kaupunkikeskus sijaitsi lähellä nykyistä Anópolin kylää. == Maantiede == Anopolis sijaitsi Kreetan lounaisosassa lähellä saaren etelärannikkoa. Sen lähellä sijaitsi Aradenin kaupunki ja rannikolla nykyisen Loutrón kylän paikalla Foiniksin kaupunki, joka toimi Anopoliin satamana. Lännempänä rannikolla sijaitsi Tarrhan kaupunki. Kaupungin akropoliina eli yläkaupunkina toimi rannikkoharjanne, joka sijaitsee nykyisten Loutrón ja Anópolin kylien välissä. Anopoliin kaupunkivaltion hallussa olleen alueen kooksi on arvioitu noin 25–100 neliökilometriä. Lännessä poliksen alueen rajana toimi oletettavasti nykyisin Arádainan rotkona tunnettu rotko. == Historia == Anopoliin historiasta ei tiedetä paljoakaan. Myöskään sen asemasta varsinaisena poliksena eli itsenäisenä kaupunkivaltiona jo arkaaisella tai klassisella kaudella ei ole täyttä varmuutta. Sitä ei kutsuta suoraan polikseksi missään antiikin aikaisessa lähteessä, mutta sillä oli tämä asema ainakin hellenistisellä kaudella 200–100-luvuilla eaa., mikä käy ilmi muun muassa kaupungin muiden polisten kanssa tekemistä sopimuksista. Kaupungin kansalaisesta käytettiin etnonyymejä Anōpolitas () ja Anōpolitēs (). Stefanos Byzantionlainen piti Anopolista samana kaupunkina kuin Araden. Tämä sekaannus on voinut johtua joko kaupunkien läheisyydestä tai siitä, että Araden, joka oli polis vasta hellenistisellä kaudella, liitti jossakin vaiheessa Anopoliin itseensä. == Rakennukset ja löydökset == Anopoliin kaupunki on ollut ympäröity torneilla varustetuin muurein, jotka on ajoitettu 200-luvulle eaa. Akropoliilta ja sen rinteestä on löydetty jäänteitä myös muista rakennuksista. Akropoliin pohjoispuoliselta tasangolta eli nykyisen Anópolin ympäristöstä on löydetty antiikin aikaisten maatilojen ja talojen jäänteitä. Pääosa kaupungin löydöistä ajoittuu klassiselle ja hellenistiselle kaudelle, mutta vähäisempiä löytöjä on tehty jo arkaaiselta kaudelta. == Lähteet == Luokka:Antiikin Kreetan kaupungit Luokka:Arkeologiset kohteet Kreetalla Luokka:Sfakiá
BMW 4-sarja (F32)

BMW F32 on BMW 4-sarjan ensimmäisen sukupolven malli, jota valmistettiin vuosina 2013–2020. Se korvasi 3-sarjan (E90) coupé- ja cabriolet-korimallit. Mallin seuraajaksi tuli BMW G22. == BMW 4-sarja (F32) 2013–2020 == BMW esitteli 4-sarjan coupén Frankfurtin autonäyttelyssä syyskuussa 2013. Saman vuoden marraskuussa Tokion autonäyttelyssä esiteltiin 4-sarjan cabriolet. Viisiovinen fastback-malli Gran Coupé esiteltiin Geneven autonäyttelyssä vuoden 2014 alussa. == BMW M4 == BMW M4 esiteltiin Detroitin autonäyttelyssä tammikuussa 2014. Mallissa on kaksoisturboahdettu 3,0-litrainen kuusisylinterinen moottori, joka tuottaa 425 hevosvoimaa tehoa. Voimansiirtona on kuusivaihteinen manuaalivaihteisto tai seitsemänportainen kaksoiskytkinvaihteisto. == Lähteet == == Aiheesta muualla == 4-sarja (F32) Luokka:D-segmentin autot Luokka:2010-luvun autot Luokka:2020-luvun autot
Pitsá

Pitsá (, virallisesti Τοπική Κοινότητα Πιτσών, Topikí Koinótita Pitsón) on Kreikan kyläyhdyskunta, joka kuuluu hallinnollisesti Xylókastro-Evrostínan kuntaan, Korinthian alueyksikköön ja Peloponnesoksen alueeseen. Aiemmin se kuului Xylókastron kuntaan ja vuodesta 2011 lähtien Xylókastro-Evrostínan kunnan Xylókastron kunnallisyksikköön. Kyläyhdyskunnan väkiluku on 669 (vuonna 2011). Pitsán kyläyhdyskunta koostuu kahdesta varsinaisesta kylästä, jotka ovat Pitsán ranta-asutus Káto Pitsá (Κάτω Πιτσά, ”Alempi Pitsá”, väkiluku 657), johon nimellä nykyisin useimmiten viitataan, sekä yläkylä Áno Pitsá (Άνω Πιτσά, ”Ylempi Pitsá”, väkiluku 12). Káto Pitsá sijaitsee Korintinlahden rannalla noin 9,5 kilometriä luoteeseen Xylókastron kaupungista ja noin 23 kilometriä luoteeseen Kiáton kaupungista. Áno Pitsá sijaitsee vuorenrinteellä noin kuusi kilometriä Káto Pitsásta lounaaseen. Kyläyhdyskunta muodostettiin Evrostínan kunnasta vuonna 1912. Sen vanhempi nimi on Pitsadaíika (Πιτσαδαίικα). Nimi ja väestö on albanialaista alkuperää, ja kylässä puhuttiin arvanitikaa ainakin vielä 1900-luvun loppupuolella. Nimi saattaa tulla arvanitikan sanasta pike tai pikeze tai asukkaiden aiemmasta kotipaikasta nimeltä Pitsári tai Pitsádi. Áno Pitsán paikalla saattoi sijaita antiikin aikana Gonoessan (myös Gonussa, Donussa) kaupunki tai kylä. Pitsá tunnetaan sen läheltä luolasta vuonna 1934 löytyneistä niin kutsutuista Pitsán tauluista, jotka ovat varhaisimpia säilyneitä esimerkkejä antiikin kreikkalaisista puulle tehdyistä maalauksista. Ne on maalattu noin vuonna 540 eaa. == Lähteet == Luokka:Peloponnesoksen kylät Luokka:Xylókastro-Evrostína
Kambodža paralympialaisissa

Kambodža on osallistunut paralympialaisiin viidesti. Maa ei ole voittanut toistaiseksi yhtään mitalia, eikä se ole ottanut osaa talviparalympialaisiin. Maan suurin joukkue oli vuoden 2000, jolloin maalla oli peräti 11 urheilijan joukkue. Toisaalta maalla oli niissä kisoissa lentopallojoukkue mukana. Sen jälkeen maalla on ollut yhden tai kahden urheilijan joukkue kisoissa. == Osallistumiskerrat == == Katso myös == *Kambodža olympialaisissa == Lähteet == *
Hippusilmä

Hippusilmä (Sphagneticola trilobata) on monivuotinen ruohovartinen kasvi. Hippusilmä kasvaa luonnonvaraisena trooppisessa Amerikassa Meksikosta Brasiliaan, ja pääosassa Karibiaa. Sitä on viljelty koristekasvina, mistä se on levinnyt luontoon laajoilla alueilla tropiikissa. Sitä pidetään yhtenä maailman sadasta haitallisimmasta vieraslajista. Hippusilmä on mattomaisia kasvustoja muodostava monivuotinen kasvi. Sen lehdet ovat 5–10 cm pitkiä, 2–12 cm leveitä ja epäsäännöllisen hammaslaitaisia. Kukat kasvavat yksitellen. Ne ovat oranssinkeltaisia, halkaisijaltaan 2–3 cm. Hippusilmä ei yleensä leviä siemenistä vaan rönsyistä ja katkenneista verson palasista. == Lähteet == == Aiheesta muualla == *Kassu – Kasvien suomenkieliset nimet: Hippusilmä (Sphagneticola trilobata) *ITIS: Sphagneticola trilobata *United States Department of Agriculture (USDA): Sphagneticola trilobata *Flora of China: Sphagneticola trilobata Luokka:Asterikasvit
Bokhtar

Bohtar (), joka tunnettiin tammikuuhun 2018 saakka nimellä Qurgonteppa (, ; ), on kaupunki ja Hatlonin maakunnan hallintokeskus Keski-Aasiassa sijaitsevan Tadžikistanin lounaisosassa. Kaupunki sijaitsee maanteitse vajaa 90 kilometriä pääkaupunki Dušanbesta etelään. Bohtarin keskusta sijaitsee noin viisi kilometriä Vahšjoen eteläpuolella; joesta lähtevät kastelukanavat tuovat kosteutta kaupunkia ympäröiville peltoalueille. ==Väestön kehitys== Vuoden 2016 alussa Qurgonteppa oli Tadžikistanin kolmanneksi väkirikkain kaupunki runsaalla 105 000 asukkaallaan. Oheinen taulukko kuvaa Qurgonteppan väkiluvun kehitystä vuosina 1959–2016. Vuosi Väestö 1959 Väestö 1970 Väestö 1979 Väestö 1989 Väestö 2000 Väestö 2010 Väestö 2016 Väkiluku ==Kuvia== Kuva:Qurghonteppa,bazar1.jpg| Sisäänkäynti kaupungin torille (basaarialue). Kuva:Qurghonteppa,orthodoxChurch.jpg|Kunnostettavana oleva ortodoksinen kirkko. Kuva:Kurgonteppa Terminal.jpg| Rautatieasema. Kuva:Qurghonteppa 2010 02.jpg| Qurgonteppaa vuonna 2010. Kuva:Фурудгоҳи байналмилалии Қурғонтеппа (overview).jpg| Ilmakuva Qurgonteppan lentoaseman alueesta Vahšjoen naapurustossa. ==Lähteet== ==Aiheesta muualla== * Säätila Qurgonteppassa (meteo.tj) * Säätilastoja Qurgonteppan sääasemalle (WMO numero 38933) (climatebase.ru) Luokka:Tadžikistanin kaupungit
Rytmilauta

Rytmilauta (engl. kickbox, rhythm stompbox, stomp box, stompbox) on jalalla soitettava lyömäsoitin. Käytännössä rytmilauta on puinen laatikko, jota naputetaan tai tampataan kengänpohjalla. Rytmilauta mahdollistaa esimerkiksi laulajan tai kitaristin säestää itseään yksinkertaisin rytmikuvioin.http://www.peterman.com.au/music/Stompbox_Information Soitinta on alkujaan käytetty Yhdysvalloissa kansanmusiikissa ja bluesissa, mutta nyttemmin sen käyttöalue on laajentunut niin maantieteellisesti kuin kattamaan muitakin musiikinlajeja. 2010-luvulla valmistetut rytmilaudat on tavallisesti varustettu sisäisellä mikrofonilla tai pietsosähköisellä tunnistimella. Rytmilautaa ei tule sekoittaa efektipedaaliin, joista osasta käytetään englanniksi samaa nimitystä. == Lähteet == == Aiheesta muualla == Thomannin musiikkikaupan valikoimissa olevia sähköisesti vahvistettuja ja täyselektronisia rytmilautoja Luokka:Lyömäsoittimet